I 2016 ble det 300 flere bussavganger i Bergen i forbindelse med rushtidsavgiften. Dette økte det nye politiske flertallet med AP i spissen med ytterligere 130 avganger i høst.

– Også i 2017 blir det lagt opp til å øke ruteproduksjonen i bergensområdet, finansiert av belønningsmider, med inntil 30 millioner kroner i årsvirkning, står det i budsjettforslaget til Rune Haugsdal og hans administrasjon i Hordaland Fylkeskommune.

Forventet passasjervekst, pluss vekst som følge av at bybanen nå går til Flesland - er årsaken til inntektsveksten fra passasjerene.

Totalt får fylkeskommunen imidlertid inn 1,128 millioner kroner. Blant annet fordi kommunene betaler for skoleskyss og staten gir belønningsmidler for å satse på kollektivtransport.

Men han foreslår også å øke kollektivprisene. En enkeltbillett skal opp med en krone. Her er en oversikt over den historiske utviklingen på dette området:

Årstall Pris enkeltbillett i Bergen 1986 8 kroner 1993 12 kroner 2003 23 kroner 2014 35 kroner 2017 37 kroner

Mobiltelefonen er på kort tid blitt den klart viktigeste salgskanalen for Skyss, går det frem av budsjettet.

En mobilbillett går opp med én krone, fra 29,90 til 30,80, dersom forslaget blir stående.

Også månedskortprisene, tilpasset de som reiser mye med buss og bane, skal opp: Fra 765 til 780 kroner.

2015 2016 2017 Pris månedskort 745 kroner 765 kroner 780 kroner

Totalt regner fylkesrådmannen med å dra inn 52 millioner kroner mer fra passasjerene i 2017, enn de gjorde i fjor.

Billettinntekter – i millioner kroner –fra buss- og bybanepassasjerer Endring fra året før 2012 561 2013 601 40 2014 616 15 2015 668 52 2016 682 14 2017 734 52

Har høyest gjeld i landet

Rådmann Haugsdal er bekymret over den finansielle situasjonen i fylkeskommunen. Hordaland fylkeskommune er det fylket i Norge som har høyest gjeld holdt opp mot inntektene.

– Den høye gjelden gjør oss sårbare. Frem til fylkestinget i mars vil jeg derfor gå gjennom investeringsplanen på nytt, og vurdere fremdriften for prosjekt og tiltak som ikke er satt i gang, sier han i en pressemelding.

For 2017 gjelder dette Åsane videregående skole, og bevilgninger til nye bybanevogner.

Det er lagt opp til å bruke 28 vogner med en lengde på 42 meter. I 2016 blir de siste åtte lange vognene levert, og arbeidet med å forlenge de resterende vognene er startet opp.

Det er budsjettert med totalt 340 millioner kroner i investeringer til flere og lengre vogner i perioden 2017 til 2020.

– Det er krevende for fylkeskommunen å fullfinansiere bybanevognene, og vi må se på alternative løsninger, sier Haugsdal.